Tag Archives: Kisah Palui
Kisah Baju Salawar Lawas
Bulan puasa jangan dianggap barat, walaupun sabujurnya tarasa saban hari parut kimpis, lapar wan haus-hausnya. Sual lapar itu tagantung wan kita haja maatasinya karna nang pasti kita kada bulih kurang makan wan tatap cukup vitamin.
“Sabujurnya kita makan wan nginum tatap haja kaya hari-hari biasa, hanya mamindah waktu makannya. Makan siang atawa sarapan kita majuakan ka subuh gasan makan sahur wan makan malam kita majuakan ka magrib tamasuk nginum wan makan wadainya, ujar Palui.
“Pas banar hitungan ikam itu Lui ai, tapi aku sudah kabiasaan makan kada bawaktu bisa baisukan, tangah hari, kamarian atawa tangah malam,” sahut Garbus.
Kisah Maantar Surat
Urang rami di sakulahan guru-guru barsenda gurau, tapi dimapakah pula si Palui ne kada kaya urang lain, taungut inya kada banyak pander.
”Napa Lui maka taungut pulang kau?” rawa kapala sakulah.
Takijat Paluinya. “Kada apa-apa pak ai,” sahut Palui biasa haja.
“Kada mungkin Lui ai, aku lihat ungutan ikam nitu sarius,” sahut kepsek.
“Ungkai haja Lui ai, daripada dikuhup saurang,” timpal Garbus paman sakulahan.
“Ayuha nah aku ungkai Bus ai,” Palui manjawab.
Kisah Kada Kawa Garing
Parlu kita pikirakan basama, surat kabar nang manjadi kebanggaan urang di banua kita ini, sampai ganal, takanal wan kawa batahan hidup adalah hasil parjuangan para pendiri, wartawan, karyawan, wan nang mamasang iklan wan nang manukar kuran. Tapi jangan kada ingat wan luper nang maantar hari-hari ka rumah palanggan.
”Barapa tahun Lui ikam jadi luper,” rawa Garbus ka Palui.
“Umurku wayah ini 45 tahun. Imbah tamat SMP umur 15 tahun, langsung haja jadi luper. Hitung haja barapa tahun,” ujar Palui pina tapaluh bakas baantar surat kabar ka rumah, kantur, sakulahan nang jadi palanggannya.
“Napa kulihan ikam salawas 30 tahun jadi luper,” Tulamak umpat batakun.
‘Sugih Mak ai, sugih Bus ai. Hidup nyaman, guring janak…,” Palui baagak.
“Tapi ikam kulihat basapida mutur buruk haja maantar surat kabar ya,” ujar Garbus.
Kisah Sapida Buruk
Mutiara dalam kahidupan itu kada musti intan wan barlian nang barkilau mangkilap haja pang. Tapi ada sasaurang nang panuh ketaatan tiada tanggal waktu salat bajamaah ka masjid maski basapida buruk matan rumahnya di desa Tuba ka masjid Al Huda di kampung Palui, tiap waktu salat, dalas baju silawar jutut bila hujan labat, mun ampih kada ka masjid.
“Siapa Lui sidin itu?” takun Garbus ka Palui.
“Aku kada tahu jua pang, cuma bila sampai waktu azan salat ada lewat di muka rumahku Bus ai sidin?’ sahut Palui.
“Nah kaya sidin nang parlu dicuntuh ulih kita barataan, jangan kuler, macam-macam alasan kada hakun ka masjid?” Tulamak umpat bapander.
Kisah Kada Babanyu
Ngaran banyak paninggalan, kada puluhan rapun nyiur haja, tapi ada jua paninggalan aruah abahnya babarapa rapun puhun hanau. Tiring-maniring, cangang-mancangangi si Palui ka puhun hanau nitu. ”Kawakah naya puhun hanau ne disadap?” Palui gagarunum saurangan di bawah puhunnya.
“Belampah apa Lui di bawah puhun hanau?” takun Garbus.
“Aku bapikir Bus ai, kawalah puhun hanauku ne disadap sudah,” sahut Palui.
“Aku malihat Lui lah, puhun hanau ampun Paman Marji nitu disadap sidin saurang, banyak mahasilakan gula habang sudah,” ujar Garbus.
zsm_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn